Gustaf Walfrid Hyvönen

Gustaf Walfrid Hyvönen (9. lokakuuta 1877 Urjala – 30. elokuuta 1921 Helsinki)Kuolinilmoitus, Halkokauppias Gustaf Walfrid Hyvönen, Suomen Sosialidemokraatti, 1921, No 199, sivu 1, julkaistu 31.8.1921 (Kansalliskirjaston digitaaliset aineistot) oli suomalainen Helsingissä asunut kauppias ja lahjoittaja.Gustaf Walfrid Hyvösen hauta Hietaniemen hautausmaallaTiilenkantaja, josta tuli miljoonalahjoittaja, Suomen Kuvalehti, 12.10.1935, nro 41, s. 24, Kansalliskirjaston digitaaliset aineistot

Varattomasta kodista tullut Hyvönen hankki nuorena elantonsa tiilenkantajana ja muurarina Helsingin rakennustyömailla. Koska muuraustöitä tehtiin pääasiassa kesällä joutui Hyvönen olemaan talvisin ilman ansiotyötä ja niinpä hän alkoi harjoittaa työnsä ohella puukauppaa aluksi pienessä mittakaavassa. Koottuaan riittävästi pääomaa Hyvönen saattoi perustaa oman liikkeen ja ryhtyi kokopäiväiseksi puukauppiaaksi. Hyvönen toimi puukauppiaana Helsingissä noin 25 vuoden ajan ja kokosi miljoonaomaisuuden.

Toukokuussa 1921 sairaalloinen Gustaf Hyvönen teki testamentin puolisonsa Maria Henrika Hyvösen (1872–1959) kanssa. Testamentissa suurin osa heidän omaisuudestaan määrättiin käytettäväksi suomen- ja ruotsinkieleisten hätää kärsivien lasten hyväksi. Testamenttivaroilla vuonna 1925 perustetussa Hyvösen lastenkodissa oli ensimmäisen kymmenen toimintavuoden aikana kaikkiaan 60 hoidon puutteen takia kotiin otettua lasta. Lastenkodin lapsille järjestettiin kansakoulukurssin lisäksi myös ammattikursseja, jotta he olisivat saaneet helpommin työpaikkoja lähtiessään lastenkodista. Kotkankatu 14:ssa sijainnut lastenkoti vihittiin käyttöön 20. syyskuuta 1925.Hyvösen lastenkoti. Vihittiin tarkoitukseensa eilen, Helsingin Sanomat, 21.9.1925, nro 255, s. 2, Kansalliskirjaston digitaaliset aineistot. Viitattu 20.9.2025

Hyvösen lastenkoti toimii nykyisin 37-paikkaisena kahdessa toimipisteessä Helsingissä. Oltermannintiellä sijaitsee neljä osastoa ja Unikkopolulla kaksi osastoa.Hyvösen lastenkoti, Helsinki Sote-palvelujen toimipisteet 

 Lähteet 

Luokka:Suomalaiset kauppiaat
Luokka:Suomalaiset lahjoittajat
Luokka:Vuonna 1877 syntyneet
Luokka:Vuonna 1921 kuolleet